উদ্ধার হল উইন্ডোজের ফেসবুক পেজ

কলকাতা: পুনরুদ্ধার করা হল শিবু-নন্দিতার প্রযোজনা সংস্থা উইন্ডোজ প্রোডাকশন হাউজ (Windows Production House)-এর ফেসবুক পেজ। বহুরূপী থেকে পোস্ত, বেলাশেষের মতো একাধিক হিট সিনেমা রয়েছে এই সংস্থার ঝুলিতে। বৃহস্পতিবার বিকেলেই কালো ডিপি ও কভারের রঙ বদলে উইন্ডোজের লোগো দেওয়া হল। সঙ্গে ঘোষণা হল উইন্ডোজের পরবর্তী প্রোজেক্টের।

শিবু-নন্দিতার প্রযোজনা আসছে ‘ভানুপ্রিয়া ভূতের হোটেল’। ছবির প্রচ্ছদের সঙ্গে ক্যাপশনে লেখা, আজ সকালে যাঁরা আমাদের পেজ দখল করেছিলেন তাঁরা আর কেউ নন, এক দল ভূত। আমরা ওঁদের হাত থেকে নিজেরা বাঁচলেও, ওঁরা বলে গেছেন- “আঁবারও দেঁখা হঁবে, এঁই বঁড়দিনে…” ভয় না পেয়ে আপনাদেরও কিন্তু আসতে হবে আমাদের সাথে। আমন্ত্রণ রইল। গন্তব্যস্থলঃ ভানুপ্রিয়া ভূতের হোটেল।’ চলতি বছরের ২৫ ডিসেম্বর মুক্তি পাবে এই ছবি।

আরও পড়ুন: খুলে পড়ছে পোশাক, আলো আঁধারিতে বোল্ড লুকে তন্বী

উল্লেখ্য, বৃহস্পতিবার সকালে উইন্ডোজ প্রোডাকশন হাউজের অফিসিয়াল ফেসবুকের প্রোফাইল ফটো ও কভার দুই উধাও। তার জায়গায় রয়েছে কালো ছবি। শুধু কি তাই? ক্যাপশনে রয়েছে হিজিবিজি সব লেখা। পোস্ট দেখে চক্ষু চড়কগাছ নেটপাড়ার।

উইন্ডোজ প্রোডাকশন হাউজের অন্যতম কর্ণধার তথা পরিচালক, অভিনেতা শিবপ্রসাদ মুখোপাধ্যায়ের স্ত্রী জিনিয়া সেন এদিন ঘটনার একটি স্ক্রিনশট পোস্ট করেছেন তাঁদের প্রোফাইলে। লিখছেন, ‘হ্যাক করা হয়েছে নাকি অন্য কিছু?’

নেটনাগরিকদের অনেকেই ঘটনায় উদ্বেগ প্রকাশ করেছে। অনেকেই আবার বলছেন, এখন পাবলিসিটি করার জন্য এগুলো হামেশাই হয়ে চলেছে।

দেখুন আরও খবর: